
NR. SC2020 - 20107/01.09.2020
REFERAT DE APROBARE A PROIECTULUI DE HOTARARE

privind  cumpărarea construcțiilor, situate în Timișoara , Intrarea Doinei nr. 2, înscrise în CF nr. 404092 Timișoara  în  vederea mutării  Secției de Radioterapie a Spitalului Clinic Municipal de Urgență Timișoara din imobilul din str. Mărășești nr.5

  1.Descrierea situaţiei actuale

    Secția de Radioterapie  din cadrul  Spitalului Clinic Municipal de Urgență Timișoara  funcționează într-un  spațiu din incinta imobilului   din str.  Mărășești  nr. 5.

    Imobilul  situat în str. Mărășești  nr. 5 a  avut funcțiunea de spital - Clinica de Dermatologie  din cadrul Spitalului Clinic Municipal, a cărei activitate a fost translocată în imobilul din str. Daliei nr. 17, iar în incinta  imobilului   mai rămas Secția de Radioterapie și Farmacia Spitalului.

    Prin HCL nr. 37/29.07.2016, a fost  schimbată destinația  construcțiilor din incinta  imobilului din str. Mărășești nr. 5, din Spital de stat în spaţii multiculturale, mai puțin  spațiile  în care se desfășoară activitatea Secției de  Radioterapie  din cadrul Spitalului Clinic Municipal de Urgență Timișoara.

    La momentul de față a fost dat ordinul de începere pentru execuția lucrărilor de refuncționalizare a  spațiilor a căror destinație a fost schimbată,  din funcțiunea de  spital  în spațiu  cu funcțiunea de  spațiu multicultural.

     Întrucât  activitatea  Secției de  Radioterapie  nu  se va mai putea  desfășura   în spațiile din str. Mărășești nr.5 și ținâd cont că și pentru aceste aceste spații urmează să se inițieze procedurile de schimbare a destinației  în spații multiculturale,  este necesar mutarea acestei secții într-un  alt spațiu.
    Prin adresa  cu nr. E-1766/24.04.2020,  înregistrată la instituția noastră sub nr. SC2020-9263/27.04.2020, Spitalul Clinic Municipal Timisoara  prin  Manager dr. Oprea Olimpia, a solicitat sprijinul instituției noastre pentru cumpărarea construcțiilor, situate în Timișoara, Intr. Doinei nr. 2, aflate în proprietatea  Societății de Transport Public Timișoara, în vederea  mutării Secției de Radioterapie  a spitalului, din imobilul din str. Mărășești nr. 5.  

     Prin  aceeași  adresă  Spitalul Clinic Municipal Timisoara  ne informează  că,  costrucțiile din Intr. Doinei nr 2 fac obiectul  Contractului de închiriere  nr. 47/20.06.2019, pe o perioadă  de 10 ani, iar  Consiliul de Administrație al  Societății de Transport Public Timișoara  prin Decizia nr.  20/27.03.2020 și-a exprimat intenția de vânzare a construcțiilor.

    Prin adresa cu nr E-2098/21.05.2020, înregistrată la instituția noastră sub nr. SC2020-11220/22.05.2020, Spitalul Clinic Municipal Timișoara  prin  noua conducere - Manager dr. Malița Daniel – Claudiu  ne-a comunicat că  își menține  intenția  de cumpărare  a construcțiilor de către Municipiul Timișoara  și  ne solicită  inițierea demersurilor necesare.

  Prin HCL nr. 261/07.07.2020 a fost împuternicită Comisia de negociere cu terţii a Consiliului Local al Municipiului Timişoara, să analizeze/negocieze cumpărarea  construcțiilor, situate  în Timișoara, Intrarea Doinei nr. 2, înscrise în CF nr. 404092 Timișoara, în vederea  mutării Secției de Radioterapie a Spitalului Clinic Municipal de Urgență Timișoara din imobilul din str. Mărășești nr. 5.
       Conform Procesului verbal nr.5/22.07.2020, Comisia de negociere cu terţii a Consiliului Local al Municipiului Timişoara a negociat cumpărarea construcțiilor, situate în Timișoara , Intrarea Doinei nr. 2, înscrise în CF nr. 404092 Timișoara  în  vederea mutării  Secției de Radioterapie a Spitalului Clinic Municipal de Urgență Timișoara din imobilul din str. Mărășești nr.5, la preţul 4.300.000 de lei+ TVA. Suma se va achita anul acesta și anul viitor, în patru tranșe egale, două în cursul anului 2020 și două în cursul anului 2021.

  Conform Procesului verbal nr.5/22.07.2020, părțile au fost  de acord cu vânzarea-cumpărarea cladiriilor  la preţul de 4.300.000 de lei+ TVA, încheierea contractului fiind condiționată de radierea sarcinilor din CF.

   2. Concluzii

     Având în vedere cele prezentate mai sus  și a faptului  că  că municipalitatea  nu dispune  de un alt imobil în care  să fie translocată activitatea Secției de radioterapie,  considerăm necesară şi oportună promovarea proiectului de hotărâre privind  cumpărarea construcțiilor, situate în Timișoara , Intrarea Doinei nr. 2, înscrise în CF nr. 404092 Timișoara  în  vederea mutării  Secției de Radioterapie a Spitalului Clinic Municipal de Urgență Timișoara din imobilul din str. Mărășești nr.5.

